पाएं अपने शहर की ताज़ा ख़बरें और फ्री ई-पेपरडाउनलोड करें
कालाबाजारी रोकने के लिए प्रशासन सख्त हो गया है। उसने कोविड-19 के कारण आवश्यक वस्तुओं की सप्लाई व वितरण को सुचारू रूप से चलाने व वस्तुओं की कीमतों में असामान्य बढ़ोतरी की रोकथाम के लिए इनकी दरें निर्धारित कर दी हैं। दुकानदारों को वस्तुओं की रेट लिस्ट दुकानों के बाहर चस्पा करने के निर्देश भी दिए हैं।
आवश्यक वस्तुओं के निधारित किए गए रेट
डीसी नरेश नरवाल के अनुसार चावल का मूल्य 30 से 32 रुपए प्रति किलो, गेहूं 22 रुपए व आटे का मूल्य 24 से 26 रुपए प्रति किलो निर्धारित किया गया है। चने की दाल 72 से 75 रुपए, मूंग, उड़द व अरहर की दाल का मूल्य 105 से 110 रुपए प्रति किलो निर्धारित किया गया है। साबूत मसूर की दाल 85 से 90 रुपए प्रति किलो, चीनी 37 से 38 रुपए किलो, मूंगफली का तेल 180 से 190 रुपए प्रति लीटर, सोयाबीन तेल 140 से 150 रुपए प्रति लीटर, सरसों का तेल 160 से 170 रुपए, सूरजमुखी तेल 170 से 190 रुपए प्रति लीटर, वनस्पति व पॉम आयल 130 से 135 रुपए प्रति लीटर निर्धारित किया गया है।
रेट से अधिक दुकानदार लेता है तो करें शिकायत
डीसी के अनुसार चाय 210 से 280 रुपए प्रति किलो, गुड़ 35 से 40 रुपए प्रति किलो, नमक 20 रुपए प्रति किलो की निर्धारित किया गया है। डीसी ने सभी दुकानदारों को उक्त वस्तुओं की रेट लिस्ट अपनी दुकानों पर चस्पा करने के निर्देश दिए हैं। यदि कोई दुकानदार उक्त आदेश की अवहेलना करता है तो उसके खिलाफ आवश्यक वस्तु अधिनियम-1955 व आपदा प्रबंधन अधिनियम के तहत कार्रवाई की जाएगी। उन्होंने कहा यदि उपभोक्ताओं से उक्त दरों से अधिक राशि कोई लेता है तो वह जिला खाद्य एवं आपूर्ति नियंत्रक के कार्यालय के दूरभाष नंबर-9468425111 तथा हेल्पलाइन नंबर-1950 पर सूचित कर सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn